Sandnessjøen kyrkje

Sandnessjøen kyrkje er ei krosskyrkje i gotisk stil bygd i 1882 i Sandnessjøen sokn i Nord-Helgeland prosti.  

Kyrkja skal vere bygd med 600 plassar, utan at det inneber at det med dagens krav til branntryggleik og komfort er plass til så mange menneske i kyrkja.Kyrkjebyggdatabasen oppgir 380 plassar (lese på nett 8.mars 2013)  Kyrkja vart bygd under namnet Stamnes kyrkje.  I Sandnessjøen kallar dei gjerne kyrkja for Helgelandsbrura.

 Historie 
mini|venstre|Sandnessjøen med kyrkja på slutten av 1800-talet. 
Då Vefsn sokn vart utskilt frå Alstahaug ved kongeleg reskript 6.3.1767, vart det samstundes bestemt at Sandnes kapell, som var forfalle og uhøveleg for kyrkjelyden, skulle rivast, og i staden skulle dei byggje ei ny kyrkje på Stamnes og opprette eit Stamnes sokn med gardane Sund, Hellesvik, Fornes, Selvågan, Moen, Løkåsen, Simsøya, Tømmervik, Leland, Breiland, Nordnes, Tovåsen, Vatnet, Sommerset, Leira, Drogsåsen, Forsland, Forslandsdalen, Langforsen, Nyland, Valberg, Kvitingen, Tjærstad, Dagsvik, Ottingen, Laingen og Remnes.

11.12.1861 vart Stamnes gjort til hovudsokn i Alstahaug prestegjeld.  18.9.1914 vart Leirfjord skilt ut frå Stamnes sokn som eit eige Leirfjord sokn. Det er sidan gjort fleire endringar i soknegrensene.  Frå 1.7. 1948 vart soknenavnet Stamnes endra til Sandnessjøen. 

Ved kgl.res. 16.2.1881 vart det tillate å rive den gamle kyrkja på Stamnes og oppføre ei ny i staden.

 Diverse 
I 1993 var Sandnessjøen kyrkje motiv på eit frimerke (NK nr 1191).

 Kjelder 
 Liste over norske kyrkjer 
 Nettsida til Sandnessjøen sokn 
 Riksarkivet 

Bakgrunnsstoff


Kategori:Kyrkjer i Alstahaug
Kategori:Kyrkjer i Nord-Helgeland prosti
Kategori:Norske kyrkjer frå 1880-åra
Kategori:Krosskyrkjer i Noreg
Kategori:Kulturminne i Alstahaug
Kategori:1882 i Noreg